Henry J. Leir

Den **Henry J. Leir**, gebuer den 28. Januar 1900 als **Heinrich Hans Leipziger** zu Beuthen-Roßberg a Schlesien, a gestuerwen de 14. Juli 1998 am New Yorker Stadbezierk Manhattan, war en US-amerikaneschen Industriellen, Financier a Philanthrop. Hien ass zu Lëtzebuerg virun allem fir seng Roll an der ekonomescher Entwécklung vum Land nom Zweete Weltkrich bekannt.

## Liewen
Den Heinrich Leipziger koum 1933 op Lëtzebuerg a war vun Ufank un e Finanzberoder vum Lëtzebuerger Herrscherhaus. Am selwechte Joer huet hien d**Minerais SA'' gegrënnt, eng Firma déi [[Mineral]]er fir d'[[Äerz]]industrie kaaft, transportéiert a verkaaft huet.

Am Dezember [[1939]] ass de Leipziger an [[Vereenegt Staate vun Amerika|Amerika]] geflücht wou hien direkt en US-amerikanesche [[Pass (Dokument)|Pass]] krut. Et war och ëm déi Zäit, wéi e säin neien Numm „Henry J. Leir“ ugeholl huet.

An der Zäit duerno hat de Leir weiderhin enk Relatioune mam groussherzoglechen Haff gradewéi mam [[Franklin D. Roosevelt]]. An de Joerzéngten nom [[Zweete Weltkrich]] huet hien op dëse perséinlechen, binationale Bezéiungen opgebaut, fir en ettlech grouss amerikanesch Entreprisen op Lëtzebuerg ze kréien, dorënner [[Goodyear-Dunlop Colmar-Berg|Goodyear]], [[DuPont de Nemours|DuPont]], [[Monsanto]], [[Wells Fargo]] an d'[[Bank of America]]. De Leir gëtt och als Visionär vun der europäescher a globaler Integratioun ugesinn, an der Traditioun vum [[Jean Monnet]].

Den Henry Leir a seng Fra Erna hunn eng Rei philanthropesch Projeten ënnerstëtzt, ë. a. duerch ''Ridgefield Foundation'' am [[Connecticut]] (wou si eng Zäit gewunnt hunn) oder duerch d**Leir Foundation* zu Lëtzebuerg. Déi lëtzebuergesch Fondatioun këmmert sech haaptsächlech ëm Projeten an de Beräicher [[Wëssenschaft]], [[Educatioun]], [[Gesondheet]], [[Kand|Kanner]] a [[Senior]]en. An deem Sënn huet d'Fondatioun der Stad Lëtzebuerg 1975 en Don vun enger Millioun [[Lëtzebuerger Frang|Frang]] gemaach fir datt Primärschoulkanner an de Wantersport op [[Fiesch]] fuere konnten.

Bekannt ass den Henry J. Leir och als Auteur vun der [[Utopie]] *La Grande compagnie de colonisation: Dokumente eines grossen Planes*, déi hien 1937 ënner dem [[Pseudonym]] "*'Tom Palmer*'" beim [[Malpartes-Verlag]] vum [[Evy Friedrich]] zu Lëtzebuerg publizéiert huet. Dat Besonnescht un dësem Wierk besteet doran, datt et aus enger Sammlung vu Bréiwer a Sëtzungsberichter besteet.

== Gielercher ==
* 
* 
* 
* [[Lion d'Echternach]]

== Literatur ==
*Palmer, Tom, 1981. *La Grande Compagnie de Colonisation: Documents of a New Plan.* Worcester (USA): Clark University Press. ISBN 0-914206-20-6.
* [[Bernard Thomas|Thomas, Bernard]], 2012.
** *20th Century Man, Die Geschichte des Hans Heinrich Leipziger alias Albert Linger alias Henry J. Leir (1900-1998) - Teil 1.* [[Forum]] 321 S. 12-23 [https://www.forum.lu/wp-content/uploads/2015/11/7460_321_Thomas.pdf]
** *De Monni aus Amerika. Die Geschichte des Hans Heinrich Leipziger alias Albert Linger alias Henry J. Leir (1900-1998) - Teil 2.* Forum 322, S.14-24, 2012. [https://www.forum.lu/wp-content/uploads/2015/11/7485_322_Thomas.pdf]
* Thomas, Bernard, 2016. *A quiet man*. [[d'Lëtzebuerger Land]] Nr. 25 vum 17. Juni 2016, S. 10.

== Wierk ==

* Palmer, Tom, 1937. *La Grande Compagnie de colonisation : Dokumente eines grossen Planes''. Luxemburg: Malpartes-Verlag.

## Um Spaweck
*Noruff an der New York Times
*Säit iwwer den H.J.Leir op der Websäit vun der Clark University